**ATBILDES UZ JAUTĀJUMIEM**

|  |  |  |
| --- | --- | --- |
| **Nr.** | **Pretendentu jautājumi** | **Atbildes** |
| **27.12.2016.** | | |
| 1. | Lūdzam Pasūtītāju apstiprināt, ka pretendents, izpildot Konkursa nolikuma 5.4.2. un 5.4.3. punktu prasības, var norādīt vienu ūdensapgādes un kanalizācijas sistēmu būvdarbu vadītāju, kurš atbilst minētajos Konkursa nolikuma punktos noteiktajām kvalifikācijas prasībām. | Apstiprinām, ka Pretendents var piesaistīt vienu būvdarbu vadītāju dažādu būvdarbu vadīšanai, t.sk. vienu sertificētu ūdensapgādes un kanalizācijas sistēmu būvdarbu vadītāju, ja viņa kvalifikācija un pieredze atbilst Konkursa nolikuma prasībām. |
| 2. | Konkursa nolikuma 15.1. punktā minēts, ka piedāvājumu atvēršanas sanāksme notiks 2016. gada 16. janvārī. Savukārt atbilstoši konkursa nolikuma 3.1. punktam piedāvājumi jāiesniedz līdz 2017. gada 16. janvārim. Lūdzam Pasūtītāju precizēt Konkursa nolikuma 15.1. punktā minēto piedāvājumu atvēršanas laiku. | Piedāvājumu atvēršanas sanāksme notiks **2017. gada 16. janvārī,** **plkst. 11:00**Ludzas novada pašvaldībā, Raiņa ielā 16, Ludzā.  (IUB 14.12.2016. publicētajā “Paziņojumā par līgumu” sadaļā - IV.3.Administratīvā informācija – apakšpunktā IV.3.8) *Piedāvājumu atvēršanas datums, laiks un vieta :*  16/01/2017 *Laiks:* 11:00 *Vieta:* Ludza, Ludzas novads, Raiņa ielā 16, norādīta precīza informācija) |
| 3. | Atbilstoši Konkursa nolikuma 13. pielikuma “Līgumu projekts” (turpmāk – Līguma projekts) 19.7.18. un 19.7.19. punktam Pasūtītājam ir tiesības vienpusēji izbeigt līgumu 5 kalendārās dienas iepriekš, ja tā izpilde ir neiespējama sakarā ar nepārvaramas varas apstākļu iestāšanos vai arī piešķirtais finansējums būvdarbu segšanai ir atņemts vai būtiski samazināts. Savukārt saskaņā ar Līguma projekta 19.11. punktu, ja Pasūtītājs izmanto tiesības vienpusēji izbeigt līgumu saskaņā ar līguma 19.7.18. un 19.7.19. punktiem, līdzēji sastāda atsevišķu aktu par faktiski izpildīto darbu apjomu un to vērtību. Darbi tiek pieņemti tādā apjomā, kādā tie ir veikti, atbilst Līgumam un ir turpmāk izmantojami.  Atsevišķu Konkursa iepirkuma priekšmetā ietilpstošo būvdarbu veikšanai izmantojamo materiālu pasūtīšanas laiks objektīvi var aizņemt vairāk par 5 dienām, piemēram, kanalizācijas sūkņu stacijas pasūtīšana. Tādējādi, ja izpildītājs, izpildot darbus saskaņā ar darba grafiku, būs veicis šādu materiālu pasūtīšanu, bet Pasūtītājs, pamatojoties uz Līguma projekta 19.7.18. un 19.7.19. punktu vienpusēji izbeigs līgumu, pasūtītie materiāli vairs nebūs nepieciešami un izmantojami.  Tālab lūdzam Pasūtītāju papildināt Līguma projekta 19.11. punktu, nosakot, ka izpildītājam tiek kompensēta arī pasūtīto materiālu vērtība, kas tālāk būvdarbos vairs nebūs izmantojami sakarā ar līguma laušanu. | Iestājoties Atklātā konkursa nolikuma Līguma projektā 19.7.18.un 19.7.19.punktos minētajiem apstākļiem, Līdzēji vienojas par izpildīto darbu apmaksu, rūpīgi izvērtējot situāciju un pārbaudot faktiski izpildīto darbu apjomus. Pasūtītājs nevar apmaksāt atsevišķu būvmateriālu/ iekārtu/ aprīkojuma iegādi, ja tie nav uzstādīti un turpmāk izmantojami. Savukārt, ja Līguma izpildei paredzētās iekārtas un/vai aprīkojums tiks pilnībā uzstādīti, būvmateriāli iestrādāti un turpmāk izmantojami uz Līguma 19.7.18. un/vai 19.7.19. apakšpunktu iestāšanās konstatēšanas brīdi, šie darbi tiks apmaksāti pilnībā. |